Köxel kataloqu

Köxel kataloqu(alm.Köchel-Verzeichnis‎,ing.Köchel catalogue) —Lüdviq fon Köxeltərəfindən yaradılmışVolfqanq Amadey Motsartınəsərlərinin xronoloji ardıcıllıqla sıralandığı kataloqdur. AdətənK.və yaKV.abbreviaturası ilə qeyd edilir. Əsərlərin Köxel kataloqundakı sıra nömrələri onların bəstəkarın yaradıcılıq xronologiyasında tutduğu yeri göstərməklə, həm də əsərin özünə qısa istinad verir.
Köxelin sırlamasına görə"Rekviyem re-minor"Motsartın 626-cı əsəri olduğuna görə "К. 626" nömrəsi ilə qeyd edilir; lakin, Köxelin orijinal kataloqu (1862) iki dəfə redaktə edilmişdir və buna görə də bəzi əsərlər (məsələn"Valtorn üçün birinci konsert K.(412+514)/386b") üç KV. nömrəsinə malikdir.
Motsartın vəfatından sonrakı onilliklərdə onun əsərlərinin kataloqlaşdırılmasına bir neçə dəfə cəhd edilmişdir.Franz Qlyesnervəİohann Anton Andretərəfindən hazırlanmış kataloq tam olmasa da1833-cü ildə çap edilmişdir. Motsartın əsərlərinin əhatəli tam kataloqu Lüdviq fon Köxel tərəfindən hazırlanmış və1862-ci ildə ilk dəfə nəşr edilmişdir. Köxelin 551 səhifəlik kataloqu“Chronologisch-thematisches Verzeichnis sämmtlicher Tonwerke W. A. Mozarts”(azərb.V. A. Motsartın Musiqi Əsərlərinin Tam Xronoloji-Tematik Kataloqu‎) adlandırılmışdır.Köxel kataloqda xronoloji ardıcıllığı izləməyə çalışsa da1784-cü ildən əvvəlki əsərlərin tarixi təxminidir; lakin,Leopold Motsartoğlunun erkən əsərlərinin siyahısını tutmuşdur. Motsartın özü tərəfindən yazılmış kataloq (1784-cü ildə К. 449-dən başlayıb) isə, onun sonrakı dövr əsərlərinin bir çoxunun dəqiq tarixini müəyyənləşdirməyə imkan verir.  Kataloqa daxil olan bütün əsərlərin həm də insipit adlanan açılış hissəsi əlavə edilmişdir. Köxel xronologiyanı 626 əsərdən ibarət əsas korpus və beş hissəyə (almanca Anhang, qısaldılmış Anh.) Hissələrə (Anh. I-V) daxildir:
Köxelin kataloqunun 1863-cü ildə orijinal nəşrindən (indi həmin nəşr Kadlandırılır) sonra, Motsartın əsərlərinin tarixi ilə bağlı davamlı müzakirə və dəyişikliklər edilməkdədir. Həmin vaxtdan sonra bəstəkarın bir sıra yeni işləri aşkarlanmış, müxtəlif əsərlərin mənsubluğuna, tarixi və adlandırılmasına yenidən baxılmış, buna görə də Köxelin kataloqu redaktə və qeydlərlə dəfələrlə təkrar nəşr edilmişdir. Sonrakı nəşrlər – xüsusiləAlfred Eynşteyntərəfindən hazırlanmış (1937)  üçüncü (K) nəşr və Frans Geqlinq,Gerd SiverdvəAleksandr Veynmanntərəfindən hazırlanmış (1964) altıncı nəşr (K) redaktorların daha doğru xronoloji ardıcıllıq yaratmaq cəhdi ilə diqqət cəlb edir.
Knəşrinin əsas çatışmazlığı ondan ibarətdir ki, onun sərt ardıcıllığı istənilən yeni kəşfə və ya bilinən köhnə əsərlərin sıralamasına görə dəyişiklik etməyə imkan vermir.1937-ci il nəşri üçün (K) Eynşteyn (Teodor de Vizevavə Jorj de Sen-Fuanın tədqiqatlarına uyğun olaraq) Knəşrində hissələrdə verilmiş bəzi əsərləri nömrələrin interpolyasiyası yolu ilə əsas kataloqa keçirmişdir. Knəşrində 1937-ci ildən sonra aparılmış tədqiqatlara uyğun olaraq dəyişikliklər edilmiş və həmin əsərlərin bəziləri əsas kataloqdan çıxarılmışdır:
Məsələn, nəfəsli alətlər üçün E♭ divertisment Knəşrində Anh. 226 kimi nömrələnmişdir; Knəşrində isə Eynşteyn həmin əsəri əsas kataloqa keçirərək K. 196e nömrəsi ilə K. 196 və K. 197 arasında yerləşdirmişdir; Knəşrində həmin əsər yenidən şübhəli sayılaraq C hissəsinə keçirilmiş və Anh. C 17.01 kimi nömrələnmişdir. 1965-ci ildən sonra Anh. A hissəsinə daxil olan bəzi əsərlərin Leopold Motsarta aid olduğu müəyyənləşdirilmişdir. Anh. C hissəsinə daxil olan bəzi işlərin isə müxtəlif bəstəkarlar və ya Motsartın özünə məxsusluğu dəqiqləşdirilmişdir.
İlkin K sıralamasını mümkün qədər çox saxlaya bilmək üçün sonrakı tədqiqatlar zamanı əlavə edilmiş əsərlər hərfə rəqəmlər artırmaqla göstərilmişdir. Aşağıdakı siyahıda Köxelin ilkin siyahısına uyğun əsərlər K, altıncı nəşrə uyğun sıralama isə Kilə göstərilmişdir. Siyahıya edilmiş digər əlavələr Anhang (qısaldılmış şəkildə “Anh.” Kimi qeyd edilib) işarəsi ilə göstərilmişdir. Pianino üçün yazıldığı qeyd edilmiş əsərlər ehtimal ki, klavesin və ya fortepianoda ifa edilmişdir. Çünki, Motsartın yaşadığı dövrdəklavesinhələ də aktiv şəkildə istifadə edilirdi.
Motsartın əsərlərinin külliyyatı üç dəfə tam lentə alınmışdır:1991-ci ildə Motsartın ölümünün 200 illiyi münasibətiləPhilips Classics Records180 diskdən ibarət 45 qutulu dəst, 1990-1991-ci illərdə isə“The Complete Mozart Edition”nəşrini yayımlamışdır.1995-ci ildə həmin dəstdən seçilmiş əsərlər“The Best of the Complete Mozart Edition”adı ilə 25 CD disk şəklində yayımlanmışdır.2000-ci ildə Motsartın külliyyatı“The Compact Complete Mozart Edition”adı ilə 17 qutuluq dəst şəklində təkrar yayımlanmışdır.Philips Classics Recordsun yayımladığı səsyazmaları dünyanın ən məşhur sənətçilərinin iştirakı ilə yazılmışdır və yüksək audio keyfiyyətinə malikdir.
2006-cı ildə Motsartın 250 illik yubileyi münasibətiləBrilliant Classicsşirkəti bəstəkarın 170 CD-dən ibarət külliyyatını“Mozart Complete Edition”adı ilə  yayımlamışdır. Dəstə bütün əsərlərin izahı və vokal əsərlərin librettoları da daxil edilmişdir.
2016-cı ildə Motsartın ölümünün 225-ci ildönümü münasibətiləDecca ClassicsvəDeutsche Grammophonunəməkdaşlığı vəBeynəlxalq Motsarteum Fondununiştirakı ilə 200 CD disk və iki qalın qutudan ibarət yeni külliyyat hazırlanmışdır. Bu dəfə dəstə MotsartınKliff Eyzentərəfindən yazılmış yeni bioqrafiyası və Köxel kataloqu üçün qısa bələdçi də daxil edilmişdir.“Mozart 225: The New Complete Edition”adlandırılmış bu dəstə Motsartın daha əvvəl itirildiyi güman edilən bir neçə əsərinin premyera ifaları, daha əvvəl heç yerdə səsləndirilməmiş fraqmentlər və əfsanəvi ifaların alternativ versiyaları da daxil edilmişdir.